[ca] La síndrome de càncer de mama i ovari hereditari és una de les síndromes de càncer hereditari més freqüents. Al voltant del 5-10% dels casos s'associen a variants patogèniques en els gens BRCA1 i BRCA2. La identificació d'aquestes alteracions és important per a realitzar un assessorament genètic que ajudi a prendre decisions mèdiques basades en l'avaluació del risc individual. En l'estudi genètic d'aquesta síndrome, també s'identifiquen variants de significat incert, que dificulten el procés d'assessorament genètic. Per a poder classificar aquestes variants s'utilitzen principalment anàlisis multifactorials que inclouen l'estudi de la cosegregació de la variant, la freqüència poblacional i l'anàlisi del procés d'empalmament. Tot i això, continuen quedant moltes variants sense categoritzar i per això calen altres eines per a identificar i classificar aquestes variants així com estudiar altres gens que ens puguin explicar la causa hereditària de la malaltia. Per tot això, mitjançant els diferents estudis d'aquesta tesi doctoral basats en diferents tècniques òmiques, s'ha pogut classificar algunes variants mitjançant la combinació de freqüència poblacional, anàlisi in silico i estudi de l'ARN. A més a més, s'ha descartat la hipermetilació del promotor dels gens BRCA1 i BRCA2 com a mecanisme hereditari de silenciament gènic en aquesta síndrome, i s'han identificat altres gens, principalment el gen PALB2, com a gens a incloure en l'estudi d'aquesta síndrome. Finalment s'ha fet un estudi basat en metabolòmica que ha permès identificar una empremta característica amb capacitat predictora del fenotip BRCA-like de càncer de mama.

[en] Hereditary breast and ovarian cancer syndrome is one of the most common hereditary cancer syndromes. At least 5-10% of cases are associated with pathogenic variants in the BRCA1 and BRCA2 genes. The identification of these alterations is important to carry out genetic counselling that helps to make medical decisions based on the assessment of the individual risk. In the mutational study, variants of uncertain significance are also identified, which make the process of genetic counselling difficult. To classify them, strategies based on multifactorial analysis are used, which include as cosegregation analysis of the variant, population frequency, as well as the mRNA splicing. However, there are still many variants that cannot be categorized. That's the reason why other methods are needed to identify and classify them, as well as to study other genes that can explain the hereditary cause of cancer. Therefore, the studies included in this doctoral thesis, based on different omics techniques, allow us to classify some unclassified variants by means of a combination of population frequency, in silico analysis and mRNA study. Moreover, the hypermethylation of the promoter of the BRCA1 and BRCA2 genes has been ruled out as a hereditary mechanism of genetic silencing in this syndrome, and other genes have been identified as genes to be included in the study of this syndrome. Finally, a metabolomics-based study has been carried out to identify a characteristic fingerprint with the ability to predict the BRCA-like phenotype of breast cancer.